# Carlos Martens Bilongo

Carlos Martens Bilongo (Villiers-le-Bel, 31 de desembre de 1990) és un polític francès membre del partit La França Insubmisa. Va ser elegit diputat de l'Assemblea Nacional el 19 de juny de 2022 per la 8a circumscripció de la Val-d'Oise en representació de Nova Unió Popular Ecològica i Social, guanyant a la segona volta el 61,72% dels sufragis.

## Trajectòria

La seva família és d'origen congolès i angolès i és el menor de sis germans. Després de treballar com gerent comercial durant sis anys, des de 2019 és professor d'economia i dret al Lycée Alexandre-Dumas. També va ser el preparador físic de la cantant Aya Nakamura.
És membre del col·lectiu Triangle de Gonesse, una plataforma que agrupa diverses associacions compromeses amb l'ecologia que s'ha significat en la lluita per a salvar terres de cultiu en zones fèrtils del nord de París.
El 3 de novembre de 2022, durant una sessió de control al govern a l'Assemblea Nacional on el diputat Bilongo abordava el tema de la distribució dels migrants del vaixell Ocean Viking de l'ONG SOS Mediterranée que transportava 234 persones i que no trobava port d'acollida perquè les autoritats italianes i malteses li ho havien denegat, va ser interromput pel diputat del partit Reagrupament Nacional, Grégoire de Fournas, que va proferir el crit «que torni a l'Àfrica». Aquestes declaracions van provocar la indignació del parlament i va fer que la presidenta suspengués temporalment la sessió.

## Referències

* ↑ «M. Carlos Martens Bilongo - Val-d'Oise (8e circonscription) - Assemblée nationale». assemblee-nationale.fr. [Consulta: 3 juliol 2022].
* ↑ Olagnol, Julie. «Législatives dans le Val-d’Oise : Carlos Martens Bilongo, cet enfant de Villiers-le-Bel qui a fait tomber Pupponi» (en francès). leparisien.fr, 20-06-2022. [Consulta: 5 juliol 2022].
* ↑ «Val-d'Oise - 8e circonscription: Résultats des élections législatives 2022 - en direct» (en francès). Franceinfo. [Consulta: 17 juliol 2022].
* ↑ Manon Laplace. «Rachel Keke, Nadège Abomangoli, Carlos Martens Bilongo… Qui sont les nouveaux députés français d’origine africaine ?» (en francès). JeuneAfrique.com, 21-06-2022. [Consulta: 5 juliol 2022].
* ↑ «Carlos Martens Bilongo, député insoumis : "Moi, je suis là pour le combat"» (en francès). Radio France, 01-07-2022. [Consulta: 5 juliol 2022].
* ↑ «Carlos Martens BILONGO (AZ Métal)». viadeo.journaldunet.com. [Consulta: 17 juliol 2022].
* ↑ «Législatives 2022 : la majorité présidentielle va-t-elle conserver son hégémonie dans le Val-d'Oise ?» (en francès). France 3 Paris Ile-de-France. [Consulta: 17 juliol 2022].
* ↑ «Carlos Martens Bilongo - Activité Parlementaire» (en francès). Datan.fr. [Consulta: 17 juliol 2022].
* ↑ «Carlos Martens Bilongo» (en francès). Projet Arcadie. [Consulta: 17 juliol 2022].
* ↑ Guissé, Maïram. «Villiers-le-Bel : le coach sportif d’Aya Nakamura, c’est lui» (en francès). leparisien.fr, 08-03-2019. [Consulta: 5 juliol 2022].
* ↑ Alexandre-Reza Kokabi. «Les habitants de Gonesse refusent le bétonnage des terres» (en francès). Reporterre, 26-05-2021. [Consulta: 5 juliol 2022].
* ↑ Batalla, Vicenç. «Racisme a l'Assemblea francesa». El Punt Avui, 05-11-2022. [Consulta: 21 desembre 2022].
* ↑ Nationale, Assemblée. «Compte-rendu de la séance du jeudi 03 novembre 2022» (en francès). Assemblée nationale. [Consulta: 4 novembre 2022].
* ↑ Gallet, Ludwig. «Un député RN accusé d’avoir tenu des propos racistes, la séance interrompue à l’Assemblée» (en francès). leparisien.fr, 03-11-2022. [Consulta: 3 novembre 2022].
* ↑ Salvi, Mathieu Dejean, Ellen. «« Retourne en Afrique » : à l’Assemblée, le RN montre son vrai visage» (en francès). Mediapart. [Consulta: 3 novembre 2022].